CELEX: 32017R0548
Language: da
Date: 2017-03-23 00:00:00
Title: Kommissionens gennemførelsesforordning (EU) 2017/548 af 23. marts 2017 om fastsættelse af en standardformular til en skriftlig erklæring om fjernelse eller brud på en takografs plombering (EØS-relevant tekst. )

24.3.2017   
            
            
               DA
            
            
               Den Europæiske Unions Tidende
            
            
               L 79/1
            
         KOMMISSIONENS GENNEMFØRELSESFORORDNING (EU) 2017/548
   af 23. marts 2017
   om fastsættelse af en standardformular til en skriftlig erklæring om fjernelse eller brud på en takografs plombering
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 165/2014 af 4. februar 2014 om takografer inden for vejtransport, om ophævelse af Rådets forordning (EØF) nr. 3821/85 om kontrolapparatet inden for vejtransport og om ændring af Europa-Parlamentets og Rådets forordning (EF) nr. 561/2006 om harmonisering af visse sociale bestemmelser inden for vejtransport (1), især artikel 22, stk. 5, og
   ud fra følgende betragtninger:
   
               (1)
            
            
               Forordning (EU) nr. 165/2014 fastsætter administrative og tekniske krav til konstruktion, installering, brug, afprøvning og kontrol af takografer, som anvendes i vejtransport.
            
         
               (2)
            
            
               Ifølge artikel 22, stk. 5, i forordning (EU) nr. 165/2014 skal der i de tilfælde, hvor en plombering fjernes eller brydes i forbindelse med reparation eller ændring af køretøjet, opbevares en skriftlig erklæring om bord, der angiver den dato og det tidspunkt, hvor plomberingen blev brudt, og begrundelsen for, at plomberingen blev fjernet.
            
         
               (3)
            
            
               I henhold til forordning (EU) nr. 165/2014 skal Kommissionen udarbejde en standardformular til den skriftlige erklæring.
            
         
               (4)
            
            
               Foranstaltningerne i denne forordning er i overensstemmelse med Vejtransportudvalgets udtalelse —
            
         VEDTAGET DENNE FORORDNING:
   Artikel 1
   Den værkstedsmedarbejder, der har fjernet eller brudt en takografs plombering i forbindelse med reparation eller ændring af køretøjet, jf. artikel 22, stk. 5, i forordning (EU) nr. 165/2014, udfylder, underskriver og stempler en skriftlig erklæring, der omfatter de oplysninger, som er fastsat i bilaget til nærværende forordning. Den originale skriftlige erklæring skal opbevares om bord på køretøjet, og en stemplet genpart skal opbevares på værkstedet, hvor plomberingen blev fjernet eller brudt.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. marts 2017.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 60 af 28.2.2014, s. 1.
   
      BILAG
      
         Skriftlig erklæring om fjernelse eller brud på en takografs plombering
      
      
                  1.
               
               
                  Køretøjets nummerplade
               
            
                  2.
               
               
                  Køretøjets identifikationsnummer
               
            
                  3.
               
               
                  Førerens navn
               
            
                  4.
               
               
                  Gods- eller passagertransportørens EU-tilladelse (1)
                  
               
            
                  5.
               
               
                  Værkstedets navn
               
            
                  6.
               
               
                  Værkstedets adresse
               
            
                  7.
               
               
                  Værkstedets identifikationsnummer
               
            
                  8.
               
               
                  Navnet på den værkstedsmedarbejder, der er ansvarlig for fjernelsen af plomberingen
               
            
                  9.
               
               
                  Nummer på den fjernede plombering
               
            
                  10.
               
               
                  Dato og tidspunkt for fjernelse af plomberingen
               
            
                  11.
               
               
                  Årsagen(-erne) til fjernelsen
               
            
                  12.
               
               
                  Bemærkninger
                  
                      
                  
               
            Sted og dato
      Værkstedsmedarbejderens underskrift
      Førerens underskrift
      
         (1)  Hvis relevant i henhold til artikel 4 i Europa-Parlamentets og Rådets forordning (EF) nr. 1072/2009 af 21. oktober 2009 om fælles regler for adgang til markedet for international godskørsel (EUT L 300 af 14.11.2009, s. 72) eller i henhold til artikel 4 i Europa-Parlamentets og Rådets forordning (EF) nr. 1073/2009 af 21. oktober 2009 om fælles regler for adgang til det internationale marked for buskørsel og om ændring af forordning (EF) nr. 561/2006 (EUT L 300 af 14.11.2009, s. 88).